খেল খেল মেঁ
খেল খেল মেঁ (হিন্দি: खेल खेल में, অনুবাদ 'খেলায় খেলায়') হচ্ছে ১৯৭৫ সালে মুক্তিপ্রাপ্ত একটি হিন্দি চলচ্চিত্র। রবি ট্যান্ডন পরিচালিত এই চলচ্চিত্রটিতে ঋষি কাপুর এবং নীতু সিং নায়ক-নায়িকার ভূমিকায় ছিলেন। চলচ্চিত্রটিতে আরো ছিলেন রাকেশ রোশন, ইফতেখার, অরুণা ইরানি এবং দেব কুমার। ঋষি কাপুর, নীতু সিং এবং রাকেশ রোশন মহাবিদ্যালয়ের বিদ্যার্থী থাকে, যারা দুষ্টামি করতে করতে এক সন্ত্রাসীর খপ্পড়ে পড়ে যায়। চলচ্চিত্রটির কাহিনী হাস্যরসাত্মকতা থেকে রাশভারিত্বে রূপান্তরিত হয়। ইফতেখার খল চরিত্রে অভিনয় করেছিলেন। রাহুল দেব বর্মণের সঙ্গীত পরিচালনায় 'এক ম্যাঁ অর এক তু' আর 'খুল্লাম খুল্লা প্যায়ার কারেঙ্গে হাম দোনো' গান দুটি দারুণ লোকপ্রিয়তা পেয়েছিলো, দুটো গানই কিশোর কুমার গেয়েছিলেন।